b'\n_START_ARTICLE_\nVarsinaiset rotat ja hiiret\n_START_SECTION_\nLevinneisyys ja elinymp\xc3\xa4rist\xc3\xb6\n_START_PARAGRAPH_\nAlaheimon j\xc3\xa4seni\xc3\xa4 tavataan l\xc3\xa4hes kaikkialla maailmassa. Varsinaiset rotat ja hiiret ovat levinneet luontaisesti Aasiaan, Afrikkaan, Eurooppaan ja Australiaan ja ne ovat t\xc3\xa4m\xc3\xa4n lis\xc3\xa4ksi kulkeutuneet ihmisen mukana kaikkialle paitsi Etel\xc3\xa4mantereelle. Suomessa tavattavia alaheimoon kuuluvia lajeja ovat mets\xc3\xa4hiiri, peltohiiri, vaivaishiiri, kotihiiri, isorotta ja jo h\xc3\xa4vinnyt mustarotta._NEWLINE_Yksitt\xc3\xa4iset lajit tulevat toimeen l\xc3\xa4hes miss\xc3\xa4 elinymp\xc3\xa4rist\xc3\xb6ss\xc3\xa4 tahansa ja varsinkin ihmisen mukana levinneet kannat ovat huomattavia haittael\xc3\xa4imi\xc3\xa4. Varsinkin aiemmin eristyneiss\xc3\xa4 saariekosysteemeiss\xc3\xa4 hiirien ja rottien saapuminen on aiheuttanut useiden endeemisten lajien uhanalaistumista ja jopa sukupuuttoja.'